CELEX: 32012R0088
Language: fi
Date: 2012-02-01 00:00:00
Title: Komission täytäntöönpanoasetus (EU) N:o 88/2012, annettu 1 päivänä helmikuuta 2012 , tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta

2.2.2012   
            
            
               FI
            
            
               Euroopan unionin virallinen lehti
            
            
               L 30/11
            
         KOMISSION TÄYTÄNTÖÖNPANOASETUS (EU) N:o 88/2012,
   annettu 1 päivänä helmikuuta 2012,
   tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
   sekä katsoo seuraavaa:
   
               (1)
            
            
               Asetuksen (EY) N:o 1210/2003 liitteessä IV luetellaan entiseen presidenttiin Saddam Husseiniin yhteydessä olevat luonnolliset ja oikeushenkilöt, elimet ja yhteisöt, joiden rahavarat ja taloudelliset varat jäädytetään asetuksen nojalla.
            
         
               (2)
            
            
               Yhdistyneiden kansakuntien turvallisuusneuvoston pakotekomitea päätti 2 päivänä kesäkuuta 2011 turvallisuusneuvoston päätöslauselman 1483(2003) 23 kohdan b alakohdan nojalla poistaa kaksi luonnollista henkilöä niitä henkilöitä, ryhmiä ja yhteisöjä koskevasta luettelosta, joita varojen sekä muiden taloudellisten resurssien jäädyttäminen koskee. Lisäksi pakotekomitea päätti 6 päivänä joulukuuta 2011 poistaa yhden luonnollisen henkilön kyseisestä luettelosta.
            
         
               (3)
            
            
               Asetuksen (EY) N:o 1210/2003 liitteessä V on luettelo toimivaltaisista viranomaisista, joille on annettu kyseisen asetuksen täytäntöönpanoon liittyviä erityistehtäviä. Luettelo olisi saatettava ajan tasalle Kreikalta ja Unkarilta saatujen tietojen perusteella.
            
         
               (4)
            
            
               Sen vuoksi asetuksen (EY) N:o 1210/2003 liitteitä IV ja V olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1210/2003 liite IV tämän asetuksen liitteen I mukaisesti.
   2 artikla
   Muutetaan asetuksen (EY) N:o 1210/2003 liite V tämän asetuksen liitteen II mukaisesti.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä helmikuuta 2012.
      
         
            Komission puolesta, puheenjohtajan nimissä
         
         
            Ulkopolitiikan välineiden hallinnon päällikkö
         
      
   
   
      (1)  EUVL L 169, 8.7.2003, s. 6, asetus sellaisena kuin se on viimeksi muutettuna neuvoston asetuksella (EU) N:o 131/2011 (EUVL L 41, 15.2.2011, s. 1).
   
      LIITE I
      Poistetaan asetuksen (EY) N:o 1210/2003 liitteestä IV seuraavat luonnolliset henkilöt, elimet tai yhteisöt:
      
                  (1)
               
               
                  Nabil Victor Karam. Syntynyt 1954. Osoitteet: a) C/o Trading and Transport Services, Al-Razi Medical Complex, Jabal Al-Hussein, Amman, Jordania, b) C/o Alfa Company Limited for International Trading and Marketing, P.O. Box 910606, Amman 11191, Jordania. Libanonin kansalainen.
               
            
                  (2)
               
               
                  Hikmat Jarjes Bahnam (alias Hikmat Gargees). Osoite: Bagdad, Irak. Passin numero 035667 (Irakin passi).
               
            
                  (3)
               
               
                  Tarik Nasser S. Al Obaidi (alias a) Tarik al'Ubaydi, b) Tariq al'Ubaydi). Syntynyt 1945 Bagdadissa, Irakissa. Osoite: Bagdad, Irak. Passin numero 212331 (Irakin passi).
               
            
   
      LIITE II
      Muutetaan asetuksen (EY) N:o 1210/2003 liite V seuraavasti:
      
                  (1)
               
               
                  Korvataan Kreikan toimivaltaisia viranomaisia koskeva verkkosivu seuraavalla:
                  ’http://www1.mfa.gr/en/foreign-policy/global-issues/international-sanctions.html’.
               
            
                  (2)
               
               
                  Korvataan Unkarin toimivaltaisia viranomaisia koskeva verkkosivu seuraavalla:
                  ’http://www.kormany.hu/download/5/35/50000/ENSZBT-ET-szankcios-tajekoztato.pdf’.